CUVINTE ȘI CONSTRUCȚII VECHI PĂSTRATE 
ÎN GRAIURILE DE PE VALEA SUPERIOARĂ 
A SOMEȘULUI MARE 


MiRCEA PRAHASE 


Satele de pe valea superioară a Some- 
șului Mare fac parte dintr-o arie dialec- 
tală mai largă, ce cuprinde aproape toată 
Țara Năsăudului. În general, aceste gra- 
iuri se încadrează, tipologic, în subdialec- 
tul moldovenesc, cu unele influenţe ale 
subdialectului maramureșan, Transilvania, 
se ştie, neconstituind o arie dialectală de 
sine stătătoare. 

Pornind de la o cercetare dialectală 
proprie, am întîlnit o serie de cuvinte și 
expresii vechi ; unele păstrate direct din 
limba latină sau slavă, construcţii ce dau 
notă distinctă acestor graiuri. Citeva din- 
tre acestea cunosc o circulație mai largă 
(întregul bazin superior al Someșului Ma- 
re), altele fiind „redescoperite“ de o se- 
rie de scriitori din secolul al XIX-lea, iar 
câteva au rămas complet necunoscute și 
dau impresia unor vestigii apărute în ur- 
ma unor recente campanii arheologice. Să 
ne oprim asupra câtorva dintre aceste cu- 
vinte şi construcţii. 

agest — cuvânt cu sensul de „îngră- 
mădire de lemne butuci, surcele, vreascuri 
şi nămol, aduse de ape și depozitate la 
mal“. Pe lângă acest sens originar, care 
ne trimite la latinescul aggestum, cuvân- 
tul a mai primit în satele de pe valea su- 
perioară a Someșului Mare și un sens se- 
cundar, peiorativ, acela de „venetic“, de 
om străin. De aici s-a format și verbul 
a agestui, a alunga dintr-o colectivitate 
(DLRM). 

amproor — vreme când pleacă oile la 
pășune, dimineaţa, de a cărui complexă 
etimologie s-a ocupat Nicolae Drăganu. 
Etimologiile propuse  .(neogrecescul pro- 
oros), „timpuri“, lat. per rarem, per roura, 
provolare, priulus, prohora) sunt, aproape 
toate justificate atât fonetic cât și seman- 

tic, de aceea originea sa rămâne obscură. 
Subliniem, de asemenea. că în zona cerce- 
tată, sensul său nu este acel atestat în 
unele dicţionare, de „păscutul oilor înainte 
de răsăritul soarelui“ ci înseamnă venitul 
ciobanilor cu oile la stână, în jurul orei 
zece, ca să mănânce 1. 

a apleca — a da mielul să sugă la oaie, 
cu derivatul aplecătoare, oaie la care suge 
alt miel decât cel propriu. Cuvântul are 
ca etimon latinescul applivare, derivatele 
formându-se pe teren românesc (DA). 

blem — din latinescul ambulemus, cu 
sensul imperativ „să mergem, să plecăm“. 
Foarte rar folosit astăzi (numai bătrânii 
cunoscându-i sensul), cuvântul poate fi în- 
tâlnit însă în culegerea „Doine şi strigă- 
turi din Ardeal“, pagina 62, a lui Victor 
Onişor, originar din Zagra : 


„Haida mândră, haida blem, 
La vlădica să jurăm“. 


brace — cuvânt întâlnit, după câte 
ştim noi, doar în satele de pe Valea Ză- 
grii, cu sensul de haine noi, ca în formu- 
larea : „Am făcut niște brace la Câșlegi 
atâta de faine !“. Ca sens, cuvântul nu are 
nimic comun cu omonimul său ce denu- 
mește un instrument popular (violă, con- 
tră). Sensul acesta nu este atestat în dic- 
ționare. 

carâmb — cuvântul interesează nu atât 
prin denumirea unei părți a carului sau 
a cizmei, ci prin sensul de „răboj“, de băț 
marcat în diviziuni, care se utilizează la 
măsuratul laptelui de oaie la stână. 
C.A.D.E. propune ca etimon lat. calamus, 
ceea ce, din considerente fonetice, este di- 
ficil de susținut dacă nu acceptăm că na- 
zala bilabială m s-a „despicat“ întâi în. mb 


şi abia apoi a s-a aflat în poziţie nazală, 
condiție necesară pentru a putea să se 
închidă la â. Trebuie să presupunem aşa- 
dar un cuvânt intermediar „cărâmb“, ne- 
atestat. 

Verbul a;se,la — păstrează în graiu- 
rile de pe valea superioară a Someșului 
Mare ambele sensuri din limba latină 
(lavare) : a spăla rufele dar și a se spăla 
pe cap. 

ospăț, oaspe, a ospăta — cuvinte latine 
păstrate (hospitiem, hospes — itis, hospi- 
tare — DEX), dar care, cu timpul, au su- 
ferit alunecări semantice, primind sensuri 
speciale. Aşa cum arată Romulus Tudo- 
ran: „înțelesul cel mai răspândit al lui 
ospăț este cel de nuntă, pe care, de mi- 
Tat, nu-l dă nici unul din dicționarele 
noastre. Paralel cu evoluția semantică a 
lui ospăț s-a dezvoltat înțelesul de nuntaş 
al lui oaspe (În „Dacoromania“, nr. XI, 
1984, p. 128). 


pedestru — din latinescul  pedester, 
avea în trecut sensul de om care merge 
pe jos (cf. militarul pedestraș). Astăzi el 
a primit un sens peiorativ : slăbănog, om 
fără căpătâi, vagabond. 

Substantivul stâlpare, cu înţelesul de 
ramură de pom fructifer, considerat ca 
aparținând limbii vechi, transmis din ge- 
nerâție în generație prin intermediul co- 
lindelor, este curent în satele de pe Va- 
lea Someșului Mare. Ba, mai mult, aşa 
cum nu s-a întâmplat în nici un alt sat 
din zonă, în Zagra acest cuvânt şi-a ex- 
tins sensul și asupra arborilor nefructi- 
feri. Să se compare în acest sens două va- 
riante ale aceleiași colinde culese de noi. 
Iată textul din satul Ilva Mare : 


„IColo-n sus la răsărit 
Este un pom mândru-nflorit 
Cu stâlpările de-argint 
Vântul când îl clatină 
Merele pe jos cădea“. 


Şi iată acum textul cules la Zagra: 


„La mijlocul râtului 
Este-un brad încetinat 
Cu stâlpări până la cer“. 


D.E.X. defineşte acest termen ca fiind 
„ramură verde, crenguţă înflorită“ și pro- 
pune ca etimon latinescul (neatestat) stir- 
paria derivat de la stirp-is. 


străghiată — atât sensul cât și etimo- 
logia acestui cuvânt specific păstoresc, în- 
tâlnit în unele arii ale dialectului dacoro- 
man precum și la istroromâni, au dat naș- 
tere la numeroase discuţii. Cel mai cunos- 
cut sens, dat de aproape toate dicționarele 
noastre, este cel de „lapte covăsit, prins, 
închegat“. 

E. Petrovici a notat și sensurile de „zer 
ce se ridică, după ce cașul a fost frămân- 
tat“ sau „Zerul limpede, albastru, ce se 
ridică deasupra laptelui închegat“, sau 
„caş nestrecurat“ 2. I. A. Candrea îl con- 
sideră probabil moștenit de la păstorii ro- 
mam“, derivându-l de la strangulatum 
„lapte prins“ 3, G. Giuglea dă ca etimon 
latinescul strangulata — „acoperit cu o 
pătură, cu o pieliță“, de la strangula „în- 
velitoare“ î. G. Pascu propune etimonul 
ezxtracoagulatum 5. 

Pornind de la unul din informatorii 
anchetei noastre, care a precizat că „ze- 
rul subțirel, ca o pânzucă albă, aceea-i 
străghiată“  înclin să credem că eti- 
mologia adevărată este cea propusă de 
G. Giuglea €. 

stur — din latinescul stylus, cu înțele- 
sul de „chiciură, promoroacă“. Se cunoaște 
în această zonă și verbul a stura (pădurea). 

vipt — cuvânt cu o circulaţie încă des- 
tul de mare în această arie dialectală, ca 
şi în Maramureș. El are două sensuri : 

a) sacul cu grăunţe pe care-l duce ci- 
neva în spate la moară ; 

b) toţi sacii cu grăunţe sau cu făină 
care se găsesc la un moment dat într-o 
moară. 


Ni se pare interesant de remarcat fap- 
tul că doi intelectuali de renume din Ța- 
ra Năsăudului foloseau curent acest cu- 
vânt cu sensul de „hrană“, introducân- 
du-l și în studiile lor cu caracter monogra- 
fic. Este vorba de lucrarea Istoria școa- 
lelor năsăudene, apărută la Bistriţa în 
1913, autori fiind Virgil Şotropa și Nicolae 
Drăganu. La pagina 15 citim următoarele: 
„Astfel fură introduși cei dintâi 50 elevi 
în institut, unde primeau gratuit vipt și 
în parte și vestminte“ ; iar la pagina 47: 
„Afară de aceasta, directorul beneficia de: 
cvartir şi 8 stânjeni de lemne de foc, în- 
văţătorii de locuinţă şi 6 stânjeni, iar ad- 
junctul de vipt și îmbrăcăminte“. În po- 
vestirile sale cu subiect transilvan, Mihail 
Sadoveanu a utilizat şi el acest cuvânt, 


tocmai pentru că l-a simţit foarte vechi 
și deosebit de plastic :: „Vipt am găsit la 
ospătărie, fără să sperăm mai mult“ (vol. 
Depărtări, 1930). 

Cuvintele discutate mai sus sunt moş- 
tenite din limba latină și au o circulaţie 
restrânsă. Unele ar putea fi urme ale ve- 
chiului substrat traco-dacic. În cea mai 
mare parte, ele se referă la o ocupaţie 
străveche pe aceste meleaguri — păsto- 
ritul, iar folosirea lor frecventă şi astăzi 
reprezintă dovezi de netăgăduit ale exis- 
tenței și continuității românești în vatra 
carpato-dunăreană. În același timp, ele 
sunt mărturii ale unei culturi materiale 
străvechi și înfloritoare. 

O altă categorie de elemente latinești 
au intrat mai târziu în graiurile satelor 
de pe valea superioară a Someșului Mare 
prin intermediul textelor bisericești, deci 
nu sunt elemente moştenite. Este cazul 
cuvântului şpuri, copil din flori, cu cores- 
pondentul feminin șpureaucă. (Aspectul 
lingvistic al acestui cuvânt a fost pe larg 
discutat de Nicolae Drăganu în revista 
„Dacoromania“, XI, 1922, p. 612—615). 

O. serie de alte cuvinte, străine sau 
formate pe terenul limbii române, pre- 
zintă interes pentru configurarea graiu- 


rilor de pe valea superioară a Someșului: 


Mare. Iată câteva dintre ele: băre — pă- 
dure. mică și deasă de pe malul unei ape; 
cioclonț — contaminare lexicală dintre 
două sinonime (cioc şi clonţ). a descilini — 

a despărţi, a separa, a distinge ; font — 
unitâte de măsură pentru 0,5 kg. ; ; foro- 
braz — iarăşi o contaminare lexicală în- 
tre prepoziția fără şi substantivul obraz ; 
horaiță — râpă, mal foarte abrupt ; hur- 
lup — prună deformată, oprită din copt, 
cu gust dulce-acrișor ; lăturean — om ve- 
nit din alt-sat la o nuntă, petrecere sau 


la horă duminicală ; leaca ! — interjecţie 
cu care se alungă câinele ; paisăc — fu- 
runcul, buboi; pomniță — „fragă ; struț 


— buchet de flori ; tuluc — pui de urs; 
a țingălui — a suna din E oa (la şcoa- 


lă) ; vâj — moșneag. Sub aspect etimolo-.. 


gic, cele mai multe dintre aceste cuvinte 
s-au format .pe terenul. limbii române 
(cioclonț, lăturean, forobraz etc.), altele 
provin din' limba germană (font, glajă, 
struț) sau maghiară (bărc). Având.-o cir- 
culație restrânsă, ele nu sunt consemnate 
în dicționare, cu câteva- excepții. 

„Am lăsat intenționat la urmă trei cu- 
vinte, care, după părerea noastră, dau o 
individualitate şi mai distinctă graiurilor 
de pe valea superioară a Someșului Mare. 

Primuleste verbul a ińiá. El face par- 
te din familia cuvântului slav, de o mai 
mare circulaţie, ine, înregistrat de princi- 
palele noastre dicționare cu înţelesul de 
„zăpadă care începe să se cristalizeze pe 
suprafaţa unei ape“ sau „sloi subţire de 
gheață, moale şi fărâmicioasă, care plu- 
tește pe apă“. Există în Țara Năsăudului 
şi derivatul adjectivului ińos, după cum 
rezultă şi dintr-o poezie culeasă de Emil 
Bocşa şi cuprinsă în antologia Poezii 
populare din granița Năsăudului, Sibiu, 
1933, p. 29; 


„Râu-i mare şi ińos, 
Pagubă de om frumos 
Râu-i mare şi cu ińe, 
Pagubă de om ca tine“. 


"Al doilea cuvânt este traste, păstrat în 
aceste graiuri cu sensul etimologic pri- 
mar, cel din limba slavă, adică de „pa- 
timi, suferințe, chinuri“ și, mai ales, cu 
„acela de denii. 

Dar nu numai cuvintele vechi (ca cele 


. precedente) prezintă interes. Am înregis- 


trat un cuvânt cu o circulaţie extrem de 
restrânsă deși a intrat recent în graiuri- 
le transilvănene : adjectivul mosgrin (cu 
variantele locale : muzgrim, muzgrin, mos- 
grim). Înţelesul acestui adjectiv este de 
„verde ca mușchiul de pădure, verde mu- 
ced“. Cuvântul nu era cunoscut acum cir- 
ca 60 de ani şi a fost introdus prin inter- 
mediul sașilor, fie în urma relațiilor di- 
recte, fie prin comerț, oricum, cutiile cu 
vopsele utilizate în industria casnică tex- 
tilă purtau și poartă și astăzi numele ger- 
man al culorii respective. Cuvântul s-a 
impus în aceste graiuri românești, desi- 
gur cu unele alteraţii de ordin fonetic. 
Etimonul este germanul „moosgriin“, cu 
sensul de „verde cenușiu, verde de crom“. 

Trebuie incluse în cadrul elementelor 
vechi păstrate în graiurile satelor de pe 
valea superioară a Someșului Mare și ce- 
le două construcţii pe care le-au discutat 
pe larg, printre alții, Nicolae Drăganu și 
profesorul universitar Gavril Istrate. Este 
vorba de „zo te custe“, derivată din expre- 
sia latină „deus te constat“ şi de „cira- 


leisa“, derivată din expresia grecească 
„Kirie eleyson“. Este interesant de re- 
marcat faptul că prima expresie amintită 
are, în toată zona Năsăudului, un derivat: 
substantivul cost, din locţiunea verbală 
„a ține în cost pe cineva“, cu sensul de a 
ține în chirie, și, eventual, de a asigura 
şi hrana pentru omul respectiv. Dăinuirea 
în timp a acestei locţiuni se poate explica 
şi prin faptul că, peste sensul primar ai 
lui cost, rămășiță a expresiei „zo te custe“, 
s-a suprapus noţiunea mai nouă de cost, 
cu sensul de „rest de plată, datorie, de- 
bit“, 

Despre construcții vechi se poate vorbi 
şi la nivelul sintaxei propoziției. Ne vom 
opri doar la douä cazuri. Ca în vechile 
monumente de veche limbă românească 
(vezi Psaltirea Scheiană), sau ca în poe- 
ziile din tinerețe ale lui Mihai Eminescu, 
în graiurile la care ne referim, reluarea 
pronumelui personal cu funcție de com- 
plement direct este deosebit de frecven- 
tă : l-am auzitu-l, l-am văzutul-l etc. Ion 
Budai-Deleanu considera acest fapt de 


limbă ca o greşeală și cerea să se renunțe 
la astfel de construcţii. Cu toate acestea, 
ele mai persistă, având, în același timp, 
și o valoare stilistică deosebită. 

Al doilea element de sintaxă la care 
ne referim, este construcția complemen- 
tului circumstanţial de scop cu prepoziţia 
a : merg a pești, merg a cosî, merg a făină 
etc. Acest a, folosit în cazurile de mai sus, 
poate fi un urmaş semantic al prepoziţiei 
latine ad, dintr-o construcţie de tipul: si 
duxit ad venare (a plecat la vânătoare). 
În orice caz, construcţia este încă vie şi 
reprezintă o caracteristică a acestei zone 
din nord-estul Transilvaniei. 

Nu putem încheia aceste sumare con- 
sideraţii, fără a arăta că vocabularul din 
părțile Năsăudului a contribuit la îmbo- 
găţirea limbii literare românești pe di- 
verse căi şi că, anumite cuvinte, chiar 
dintre cele mai rare discutate mai sus, se 
întâlnesc în poezia lui Coșbuc şi în proza 
lui Rebreanu, două culmi ale literaturii 
naţionale și europene. 


OLD WORDS AND PHRASES PRESERVED IN THE DIALECTS ALONG THE SUPERIOR 
COURSE OF THE SOMEŞUL MARE RIVER 


(Summary) 


_ Starting my own work, I have met a num- 
ber of words and old phrases, preserved di- 
rectly from Latin or the Slav languages. They 
give a distinct note to the dialects (manner of 
speaking) spoken along the upper course of the 
Someşul Mare river. Some of them have a 
wider circulation, others have been „redisco- 


(Cosbuc, Rebreanu, Sadoveanu) and few of them 
are unknown and seem to be real archeolo- 
gical vestiges. 

The last part of the paper includes referen- 
ce to some problems of syntax, which indivi- 
dualize even more these local dialects in the 
north-western part of Transylvania. 

